CELEX: C2004/094/114
Language: fi
Date: 2004-04-17 00:00:00
Title: Yhteisöjen ensimmäisen oikeusasteen tuomioistuimen tuomio 10 päivänä helmikuuta 2004 yhdistetyissä asioissa T-215/01, T-220/01 ja T-221/01 Calberson GE vastaan Euroopan yhteisöjen komissio

17.4.2004   
            
            
               FI
            
            
               Euroopan unionin virallinen lehti
            
            
               C 94/39
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO
   
   10 päivänä helmikuuta 2004
   yhdistetyissä asioissa T-215/01, T-220/01 ja T-221/01 Calberson GE vastaan Euroopan yhteisöjen komissio (1)
   
   (Asetus (EY) N:o 111/1999 - Elintarvikeapu Venäjälle - Asetus (EY) N:o 1799/1999 - Naudanlihan toimittaminen - Asetus (EY) N:o1815/1999 - Rasvattoman maitojauheen toimittaminen - Tarjouskilpailu kuljetuksen toimittamisesta - Sopimussuhde - Välityslauseke - Sopimukseen perustuva vastuu - Sopimussuhteen ulkopuolinen vastuu - Tutkittavaksi ottaminen)
   (2004/C 94/114)
   Oikeudenkäyntikieli: ranska
   Yhdistetyissä asioissa T-215/01, T-220/01 ja T-221/01, Calberson GE, kotipaikka Pariisi (Ranska), edustajanaan asianajaja T. Gallois, vastaan Euroopan yhteisöjen komissio (asiamiehenään G. Berscheid), jossa kantaja vaatii
   
               —
            
            
               asiassa T-215/01 komission velvoittamista suorittamaan kantajalle 14 290,61 euroa ja 57 859,56 Yhdysvaltain dollaria (USD) laillisine viivästyskorkoineen korvauksena vahingosta, jonka se väittää kärsineensä
            
         
               —
            
            
               asiassa T-220/01 komission velvoittamista suorittamaan kantajalle 106 901,96 Saksan markkaa (DEM) laillisine viivästyskorkoineen korvauksena vahingosta, jonka se väittää kärsineensä
            
         
               —
            
            
               asiassa T-221/01 komission velvoittamista suorittamaan kantajalle 23 115,49 euroa ja 25 761,11 USD laillisine viivästyskorkoineen korvauksena vahingosta, jonka se väittää kärsineensä;
            
         kaikki kolme kannetta on ensisijaisesti nostettu EY 238 artiklan ja maataloustuotteiden jakeluohjelmasta Venäjän federaatiolle annetun neuvoston asetuksen (EY) N:o 2802/98 soveltamista koskevista yhteisistä yksityiskohtaisista säännöistä 18 päivänä tammikuuta 1999 annetun komission asetuksen (EY) N:o 111/1999 nojalla ja toissijaisesti EY 235 artiklan ja EY 288 artiklan toisen kohdan nojalla, yhteisöjen ensimmäisen oikeusasteen tuomioistuin (toinen jaosto), toimien kokoonpanossa: jaoston puheenjohtaja N. J. Forwood sekä tuomarit J. Pirrung ja A. W. H. Meij; kirjaaja: hallintovirkamies J. Plingers, on 10.2.2004 antanut tuomion, jonka tuomiolauselma on seuraava:
   
               1)
            
            
               Asiassa T-215/01 komissio velvoitetaan suorittamaan kantajalle 7 194,24 euroa ja 23 072,89 USD, molemmat summat laillisine viivästyskorkoineen 16.5.2001 lukien ja siihen saakka kunnes maksut on kokonaisuudessaan suoritettu. Sovellettava korkokanta lasketaan Euroopan keskuspankin perusrahoitukseen asianomaisena ajankohtana vahvistaman korkokannan perusteella kahdella prosenttiyksiköllä korotettuna.
            
         
               2)
            
            
               Kanne asiassa T-215/01 hylätään muilta osin.
            
         
               3)
            
            
               Kantaja vastaa asiassa T-215/01 yhdestä kolmanneksesta omista oikeudenkäyntikuluistaan ja se velvoitetaan korvaamaan yksi kolmannes komission oikeudenkäyntikuluista ja komissio vastaa kahdesta kolmanneksesta omista oikeudenkäyntikuluistaan ja se velvoitetaan korvaamaan kaksi kolmannesta kantajan oikeudenkäyntikuluista.
            
         
               4)
            
            
               Kanne asiassa T-220/01 hylätään.
            
         
               5)
            
            
               Kantaja velvoitetaan asiassa T-221/01 korvaamaan kaikki oikeudenkäyntikulut.
            
         
               6)
            
            
               Asiassa T-221/01 komissio velvoitetaan suorittamaan kantajalle 25 761,11 USD laillisine viivästyskorkoineen 3.8.2001 lukien ja siihen saakka kunnes maksu on kokonaisuudessaan suoritettu. Sovellettava korkokanta lasketaan Euroopan keskuspankin perusrahoitukseen asianomaisena ajankohtana vahvistaman korkokannan perusteella kahdella prosenttiyksiköllä korotettuna.
            
         
               7)
            
            
               Kantaja vastaa asiassa T-221/01 yhdestä neljänneksestä omista oikeudenkäyntikuluistaan ja se velvoitetaan korvaamaan yksi neljännes komission oikeudenkäyntikuluista ja komissio vastaa kolmesta neljänneksestä omista oikeudenkäyntikuluistaan ja se velvoitetaan korvaamaan kolme neljännestä kantajan oikeudenkäyntikuluista.
            
         
      (1)  EYVL C 317, 10.11.2001.